|  |
| --- |
| ethnosimo-aade-gr |

 Αθήνα, 10 Ιουλίου 2025

**ΔΕΛΤΙΟ ΤΥΠΟΥ**

**ΑΑΔΕ: Ενοποίηση Υπηρεσιών Φορολογικής Εξυπηρέτησης στην Αττική**

Η Ανεξάρτητη Αρχή Δημοσίων Εσόδων συνεχίζει την οργανωτική της αναδιάρθρωση και προχωράει σε αλλαγές στον τρόπο εξυπηρέτησης πολιτών και επιχειρήσεων στην Αττική, με στόχο την απλούστευση των διαδικασιών και την αποτελεσματικότερη φορολογική εξυπηρέτηση.

Ειδικότερα, από **14/7/2025**, παύει η λειτουργία της **Υπηρεσίας Φορολογικής Εξυπηρέτησης Κατοίκων Εξωτερικού - Εναλλακτικής Φορολόγησης**, καθώς και της **1ης και 2ης Υπηρεσίας Φορολογικής Εξυπηρέτησης ΑΕ**.

Για υποθέσεις αρμοδιότητας των υπηρεσιών που ενοποιούνται, οι φορολογούμενοι πλέον θα εξυπηρετούνται:

|  |  |
| --- | --- |
| **Υπηρεσία προς ενοποίηση** | **Μεταφορά αρμοδιοτήτων σε:** |
| 1η Υπηρεσία Φορολογικής Εξυπηρέτησης ΑΕ | 1η Υπηρεσία Φορολογικής Εξυπηρέτησης (Αρτεμισίου 18-20, Αθήνα Τ.Κ. 10435) |
| 2η Υπηρεσία Φορολογικής Εξυπηρέτησης ΑΕ | 16η Υπηρεσία Φορολογικής Εξυπηρέτησης (Κέκροπος & Αλιπέδου 3, Πειραιάς Τ.Κ. 18531) |
| Υπηρεσία Φορολογικής Εξυπηρέτησης Κατ. Εξωτερικού-Εναλ/κής Φορ/σης | i) 1η Υπηρεσία Φορολογικής Εξυπηρέτησης, για θέματα άρσης ακινησίας και της διαβίβασης στοιχείων κυκλοφορίας οχήματος (ΕΙΧ & ΔΙΧ) στο Υπουργείο Υποδομών και Μεταφορών για οριστική διαγραφή λόγω ανακύκλωσης ή εξαγωγής |
| ii) Αυτοτελές Γραφείο Εξυπηρέτησης για θέματα Κατοίκων Εξωτερικού του ΚΕΦΟΔΕ Αττικής, για λοιπά θέματα (Σμύρνης 23 & Κυδωνιών, 17778 Ταύρος) |

Την Παρασκευή 11/7, από τις 14:30, η εφαρμογή «Τα Ραντεβού μου» παύει να είναι διαθέσιμη για τις υπηρεσίες που ενοποιούνται.

Οι ενδιαφερόμενοι μπορούν να εξυπηρετούνται μέσω:

* **της ψηφιακής πύλης myAADE** (myaade.gov.gr) επιλέγοντας «τα Αιτήματά μου» ή «τα Ραντεβού μου»,
* **της εφαρμογής myAADEapp** επιλέγοντας «Τα Αιτήματά μου/ Τα Ραντεβού μου», καθώς και
* **του Κέντρου Εξυπηρέτησης Φορολογουμένων (ΚΕΦ)** της ΑΑΔΕ στο (+30) 213 162 1000, τις εργάσιμες ημέρες και ώρες 07:30 – 17:00.